b'\n_START_ARTICLE_\nNatalja Jevdokimova\n_START_PARAGRAPH_\nNatalja Jevdokimova (ven. \xd0\x9d\xd0\xb0\xd1\x82\xd0\xb0\xd0\xbb\xd1\x8c\xd1\x8f \xd0\x95\xd0\xb2\xd0\xb4\xd0\xbe\xd0\xba\xd0\xb8\xd0\xbc\xd0\xbe\xd0\xb2\xd0\xb0, s. 17. maaliskuuta 1978) on ven\xc3\xa4l\xc3\xa4inen kest\xc3\xa4vyysjuoksija, joka menestyi parhaiten 1\xc2\xa0500 metrill\xc3\xa4._NEWLINE_Jevdokimova voitti 1 500 metrill\xc3\xa4 alle 20-vuotiaiden Euroopan-mestaruuden vuonna 1997. H\xc3\xa4n sijoittui 1\xc2\xa0500 metrill\xc3\xa4 nelj\xc3\xa4nneksi Ateenan olympialaisissa 2004 ja sijoittui samana vuonna Monacon yleisurheilufinaalissa kahdeksanneksi. Vuotta my\xc3\xb6hemmin h\xc3\xa4n sijoittui yleisurheilufinaalin kolmanneksi. Vuonna 2009 h\xc3\xa4n oli kuudes Torinon sis\xc3\xa4ratojen EM-kilpailuissa. Berliinin MM-kilpailuissa 2009 h\xc3\xa4n sijoittui 1\xc2\xa0500 metrill\xc3\xa4 alun perin kahdeksanneksi._NEWLINE_Jevdokimova ei kilpaillut vuoden 2012 j\xc3\xa4lkeen. Vuonna 2017 h\xc3\xa4n sai nelj\xc3\xa4n vuoden kilpailukiellon dopingista ajalle 14.4.2016\xe2\x80\x9313.4.2020 ja kaikki h\xc3\xa4nen suorituksensa aikav\xc3\xa4lill\xc3\xa4 17.8.2009\xe2\x80\x9329.5.2012 hyl\xc3\xa4ttiin.'